इराक में रासायनिक हमला, दो बच्चों समेत 12 लोग हुए घायल
रेडक्राॅस के डॉक्टरों ने की केमिकल अटैक की पुष्टि
एजेंसी| बगदाद
इराकमें इस्लामिक स्टेट के गढ़ मोसुल में रसायनिक हमले (केमिकल अटैक) का मामला सामने आया है। इराक में केमिकल अटैक का यह संभवतया पहला मामला बताया जा रहा है। इस हमले में 12 लोग घायल हुए हैं।
इरबिल में मौजूद अंतरराष्ट्रीय रेड क्रॉस के एक डॉक्टर ने इस घटना की पुष्टि की है। इस हमले में घायल हुए एक 11 साल के बच्चे को श्वास त्वचा संबंधी समस्याएं सामने आई हैं। जबकि एक अन्य एक माह के बच्चे की भी घायल होने की खबर है। अंतरराष्ट्रीय रेड क्रॉस के मध्य पूर्व निदेशक डॉ. रॉबर्ट मारदिनी ने बताया कि है कि केमिकल की पहचान नहीं हो सकी है। लेकिन इसका शिकार बने पीडितों को देखकर साफ पता चलता है कि यह रासायनिक हमला ही है। पूर्वी मोसुल को निशाने बनाने के पीछे यह कारण बताया जा रहा है कि यहां सेना का नियंत्रण हो चुका है। ऐसे में आम लोगों को निशाना बनाया जा रहा है।
मोसुल छोड़कर बड़ी संख्या में जा रहे लोग
जैसे-जैसेअमेरिका के समर्थन वाली इराकी सेना और आईएस आतंकियों के बीच लड़ाई तेज हो रही है, मोसुल से भागने वाले लोगों की संख्या लगातार बढ़ती जा रही है। इराकी सेना ने तकरीबन चार माह के युद्ध के बाद मोसुल के पूर्वी हिस्से पर कब्जा कर लिया था। पश्चिमी मोसुल पर नियंत्रण के लिए इराकी सेना और आईएस के बीच जंग छिड़ी हुई है जिसकी वजह से इस इलाके से लोग तेजी से पलायन कर रहे हैं। लोग अपने घर छोड़कर सुरक्षित ठिकानों की तलाश में जा रहे हैं। कई लोगों ने तो इतनी जल्दी में घर छोड़ा कि वो बच्चों के लिए पूरे कपड़े और सामान भी नहीं ले जा सके।
इस मामले पर सख्ती दिखाते हुए संयुक्त राष्ट्र ने कहा है कि यदि मोसुल में हुए रासायनिक हमले की पुष्टि होती है तो इस युद्ध अपराध की श्रेणी में रखा जाएगा। यह अंतरराष्ट्रीय मानवाधिकार कानून का उल्लंघन माना जाएगा। इराक में मानवाधिकार समन्वयक लीजा ग्रांडे ने कहा कि रासायनिक हथियारों के इस्तेमाल का कोई तर्कसंगत जवाब हो ही नहीं सकता।
गौरतलब है कि यह हमला पूर्वी मोसुल में हुआ जिसे सेना इस्लामिक स्टेट से मुक्त करवा चुकी है। जबकि पश्चिमी मोसुल के ज्यादातर हिस्से पर अब भी आईएस का कब्जा है।
पीड़ितों पर रासायनिक एजेंट का इस्तेमाल
रेडक्रॉस के डॉक्टर रॉबर्ट मारदिनी का कहना है कि पीडितों के लक्षण रासायनिक एजेंट के इस्तेमाल के लगते हैं। वो छाले, लाल आंखों, जलन, उल्टी और खांसी से पीड़ित थे। उन्होंने कहा कि अंतरराष्ट्रीय कानून के तहत रासायनिक हथियारों का इस्तेमाल प्रतिबंधित है। इस हमले के लिए कौन जिम्मेदार है, अभी तक पता नहीं चला है। डॉक्टरों के अनुसार मरीजों का कहना है कि पूर्वी मोसुल में घरों पर मोर्टार दागे गए थे जिसके बाद उन्हें अजीब सी बदबू और रसायनों का प्रभाव महसूस हुआ। जिसके बाद इन लोगों ने चकत्तो, छालों, आंखों में लालगी, उल्टी खांसी की शिकायत की। जहां अस्पताल में डॉक्टरों को कैमिकल अटैक का संदेह हुआ।
hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva